## Pravilnik o utvrđivanju kala, loma, kvara i rasipa na proizvodima u trgovini robe na malo i ugostiteljstvu

### NN 51/1992 (17.8.1992.), Pravilnik o utvrđivanju kala, loma, kvara i rasipa na proizvodima u trgovini robe na malo i ugostiteljstvu

# HRVATSKA GOSPODARSKA KOMORA

Na osnovi članka 7. stavka 2. točke 5. Zakona o porezu na promet proizvoda
i usluga ("Narodne novine", br. 36/91 i 73/91), članka 51. stavka
5. Statuta Hrvatske gospodarske komore ("Narodne novine", br.
56/91), te članka 21. stavak 1. točka 7. Statuta Saveza udruženja hrvatskih
obrtnika, Skupština Saveza udruženja hrvatskih obrtnika na sjednici od
28. srpnja 1992, donijela je

## PRAVILNIK

### o utvrđivanju kala, loma, kvara i rasipa na proizvodima u trgovini robe na malo i ugostiteljstvu

I. OSNOVNE ODREDBE

Članak 1.

Ovim pravilnikom utvrđuje se visina novčane vrijednosti nastale na proizvodima
u trgovini robe na malo i ugostiteljstvu do koje radnje bez statusa pravne
osobnosti mogu knjižiti kao materijalne troškove poslovanja.

Članak 2.

Utvrđene vrijednosti iz članka 1. ovog pravilnika smatraju se redovnim
gubicima radnje iz članka 1. ovog pravilnika i knjiže se kao materijalni
troškovi poslovanja u smislu Zakona o računovodstvu i drugih propisa koji
reguliraju poslovno knjigovodstvo samostalnih privrednika Na utvrđene vrijednosti
iz stavka 1. ovog članka ne obračunava se porez na promet proizvoda na
osnovi Zakona o porezu na promet proizvoda i usluga.

Članak 3. Utvrđivanje gubitka iz članka 2 ovog pravilnika obavlja se
periodično prilikom sastavljanja obračuna akontacije poreza na promet i
istekom godine kod podnošenja konačnog obračuna poreza na promet proizvoda.
Gubitak iz stavka 1. ovog članka iskazuje se u zapisniku kojim se obavlja
popis zaliha robe, koji sastavlja vlasnik trgovačke radnje periodično.

II. TROŠKOVI KALA, LOMA, KVARA I RASIPA

Članak 4.

Vrijednost kala, loma, kvara i rasipa odnosi se na:

1. Prehrambene proizvode :

- voće - povrće

- žitarice

- alkoholna i bezalkoholna pića

- masti i ulja

- mlijeko i mliječne proizvode

- svježe meso

- suhomesnate proizvode

- ostale prehrambene proizvode.

2. Stočnu hranu

3. Staklarske i porculanske proizvode

4. Kemikalije

5. Ugljen.

Članak 5.

Pod kalom, lomom, kvarom i rasipom podrazumijevaju se gubici na proizvodima
koji nastaju kao posljedica prirodnih utjecaja ili kao posljedica radnji
neophodnih u poslovanju i pružanju usluga. Kalo, lom, kvar i rasip iz stavka
1. ovog članka mogu nastati isušivanjem, hlapljenjem, smrzavanjem, razbijanjem,
oštećenjem, kvarenjem, rasipanjem i topljenjem.

Članak 6.

Na ime kala, loma, kvara i rasipa utvrđuju se norme ukupnih gubitaka
u postocima od količine proizvoda koje su u obračunskom periodu prodane.
Normativi iz stavka 1. ovog članka utvrđuju se na osnovi iskustva struke
do iznosa od:

1. Prehrambeni proizvodi

A. VOĆE

Svježe voće

a) rano voće 2%

b) ostalo voće

- jabuke, kruške, šljive, kupine, dunje i lubenice 3%

- ostalo 2%

Sušeno voće

a) šljive 1,5%

b) smokve 0,7%

c) ostalo sušeno voće 0,4%

Južno voče 1,5%

B. POVRćE

Svježe povrće

a) rani krumpir, rani kupus, kelj, cvjetaća, koraba i tikvica 2%

b) mahuna, grašak, paprika i rajčica 3%

c) rana mrkva, celer, peršun i ostalo povrće 2%

Konzervirano i ostalo povrće 1%

C. ŽITARICE

- pšenica, ječam, zob, raž 0,25%

- kukuruz i druge žitarice

D. ALKOHOLNA I BEZALKOHOLNA PIĆA

- u bocama 0,5%

- u bačvama i slično 1%

E. MASTI I ULJA

- u bocama 0,5%

- u bačvama i slično 1%

F. MLIJEKO I MLIJEČNI PROIZVODI

a) mlijeko - pasterizirano 0,4% - ostalo 0,5% b) sirevi svih vrsta i
pakovanja 0,5%

G. SVJEŽE MESO 0,5%

H. SUHOMESNATI PROIZVODI 1%

I. OSTALI PREHRAMBENI PROIZVODI

- sušena riba 0,5%

- mirodije 0,1%

- konditorski proizvodi 0,1%

- kakao i kava 0,1%

- šećer, riža, brašno, sol i ostali prehrambeni proizvodi 0,5%

2. Stočna hrana 2%

3. Staklarski i porculanski proizvodi

- šuplje staklo 1,5%

- porculan i keramika 0,7%

- razno staklo 0,5%

4. Kemikalije

- naftni derivati 0,7%

- boje i lakovi 0,5%

- ostali proizvodi 0,5%

5. Ugljen

- drveni rinfuza 3,5%

- drveni u vrećama 1%

- lignit rinfuza 2%

- ostali ugljen 1%

Članak 7.

Iznimno od odredbi članka 6. ovog pravilnika normativi na ime kala,
loma, kvara i rasipa u ugostiteljstvu utvrđuju se za sljedeće proizvode
do iznosa od:

- krumpir za zimnicu do 20% - luk crveni za zimnicu do 10%

- luk bijeli za zimnicu do 12%

- mrkva za zimniću do 20%

- sve vrste svježe ribe do 25%

- sve vrste smrznute ribe do 25%

- pršut do 45%

- sir zreo do 15%

- kava i drugi napici koji se spravljaju u prostoru za usluživanje gostiju
0.5%

Članak 8.

Prehrambeni proizvodi i alkoholna pića i napici koji su neupotrebljivi
zbog kvara, mogu se otpisati samo uz zapisničku konstataciju nadležne sanitarne
inspekcije. Zapisnikom iz stavka 1. ovoga članka navode se razlozi zbog
kojih je došlo do neupotrebljivosti proizvoda na upotrebu ušlijed pokvarenosti.

II. PRIJELAZNE I ZAVRŠNE ODREDBE

Članak 9.

Tumačenje odredbi ovog pravilnika daje Izvršni odbor Saveza udruženja
hrvatskih obrtnika.

Članak 10.

Izmjene i dopune ovog pravilnika vrše se na način i po postupku kojim
je i donesen.

Članak 11.

Ovaj pravilnik stupa na snagu osmog dana nakon objave u "Narodnim
novinama".

Broj: 50-2-1992.

Zagreb, 29. srpnja 1992.

Predsjednik Saveza

**Josip Šajnović, v. r.**

Pravilnik, NN 51/1992-1380